  Майя Бывальцева Вуись 2019-тӥ арез Ижкарын улӥсьёс вӧсяськонэн пумитаны быгатозы. 31-тӥ толсурысь 1-тӥ толшоре потон уе Архангел Михаиллэн собораз Божественной литургия ортчоз, ивортэ Ижысь но Удмуртиысь епархилэн пресс-службаез. Литургия уйшорозь одӥг часлэсь азьвыл – 23 часын – кутскоз. Православи дырпусын Выль ар праздник ӧвӧл. Озьы ке но, со котькуд адямилы улонэзлы куд-ог йылпумъянъёс лэсьтыны умой муг, со пӧлын лулпуш улонэзлы: чакланы, луимы-а ортчем ар ӵоже умойгес, трос-а ӟеч ужъёс лэсьтӥмы, яке асьме сярысь гинэ малпаськыса улӥмы Ижысь но Удмуртиысь епархилэн пресс-службаезОзьы ик пусъемын, али визян вакыт мынэ шуыса, христианъёс Ымусьтонэз пусйыны дасясько. Соин ик Выль арез вӧсяськонын пумитан лулпушез быдӟым праздниклы дасянэз уз сӧры. Со сяна, соборын вӧсяськон – со Инмарлы ортчем ар понна тау арын но вуоноезлы юрттэт курыны луонлык. Тодэ вайытом, Ижкарысь Архангел Михаиллэн соборез Ижкарын улӥсьёслы Выль ар кузьым дасяз – солэн интывылаз выль ымусьтон чеберманъёс кылдӥзы.  Ватсалом, Ижкарын улӥсьёс Выль арез Шор площадьын но ӵошен пумитаны быгатозы. Тегъёс: Мерлык Ижкар Свято-Михайловскийсобор Удмуртия вӧсьлык Выльар  